Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2439

b) a mesterképzési szakon végzettek alkalmasak:  a design- és művészetelmélet szakterületeinek megfelelő önálló elemző és értékelő munka végzésére, illetve mások elemzésének, az aktuális kutatásoknak és a tudományos eredményeknek kritikus értékelésére, önálló vélemény és álláspont kialakítására,  a design- és művészetelmélet szakterületein a különböző módszertanok értékelésére, önálló kritika kifejtésére és szükség esetén alternatív megoldások felvetésére,  az információk kritikus, a design- és művészetelmélet szakterület interdiszciplináris szempontjait integráló elemzésére és feldolgozására, a problémamegoldó technikák hatékony alkalmazására,  a design- és művészetelmélet szakterületein önálló kérdések és kutatási témák felvetésére,  szakterületükön tudományos és művészeti diskurzusokban, vitákban való részvételre,  szakmai és nem szakmai közönség számára szakterületük megismerési szempontjainak, elemzési és értékelési módszereinek és eredményeinek bemutatására,  idegen nyelven és az informatika legújabb eszközeivel való hatékony kommunikációra.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes